text: Заснети на видео: Катастрофи в София през 2020 г. - Последни Новини от DNES.BG
  34 души са загинали на пътя за година в София. За периода са настъпили 622 тежки пътнотранспортни произшествия и 7458 леки. Пострадали са 748 души, като 311 от тях са пешеходци.
  Възникнали сa 10 ПТП-та с тротинетки. 2112 водачи са засечени с над 50 километра от допустимата скорост.
  1329 шофьорски книжки са отнети заради неплатени глоби на пътя до края на 2020 година.
  През 2020 г. на територията на столицата са настъпили 75 тежки пътнотранспортни произшествия с участието на деца и юноши до 18-годишна възраст, ранените са 84. 41 деца са ранени като пешеходци, 32 като пътници, а като водачи са пострадали 11.
  61712 нарушения на пътя са установени на територията на София. Проверени са 237 306 пътни превозни средства. Съставени са общо 24 732 акта, 36 980 фиша и 111 733 ел. фиша.
  Общо са снети 1329 регистрационни табели за наличие на алкохол и наркотични вещества в кръвта на водачите и управление без шофьорска книжка, съобщиха от СДВР.
  180 катастрофи са причинени от водачи, употребили алкохол. Санкционирани са и 1688 за управление без валидна застраховка "Гражданска отговорност".
  Заловени са 673 водачи след употреба на алкохол. В 128 шофьори е установено наличието на наркотични вещества и техните прекурсури след направен тест.
  Санкционирани за неправилно пресичане на пътното платно са 3223 пешеходци, а 898 водачи за отнемане на предимство на пешеходна пътека.
  На територията на София за година са регистрирани 72 470 нови и втора ръка автомобила, а са бракувани – 27 169. Спрени от движение MПС за техническа неизправност са 718.
  Близо 151 млн. лв. са събраните приходи от административно обслужване на граждани и наказателни постановления.